**REFERAT DRIFTSSTYREMØTE OG MØTE I SKOLEMILJØUTVALGET VED SØBAKKEN SKOLE**

***Tirsdag 23.02.2021 kl. 08.30 – 10.00.***

* Kine Fosshaug fra FAU
* Isak Silkebækken og Hannah Midtlie
* Bodil Nordhagen, politisk representant
* Ann Mari Lænserud og Kine Evensen
* Inger Lise Rasch, andre ansatte
* Frode Skrutvold, sekretær

*Saker:*

1. **Velkommen**
2. Referat fra forrige møte
   * Godkjent
3. Neste år
   * Elevtall.

Blir omtrent det samme som i år. Pr nå er det 47 skolestartere. På årets 7.trinn er det 42 elever. Erfaringsmessig så flytter det noen elever både til og fra i perioden frem til skolestart. Samme elevtall gir mer eller mindre det samme bemanningsbehovet.

* + Videreutdanning

Vi har i de siste årene hatt tre pedagoger på videreutdanning. I år er det norsk som er prioritert. Andre ønsker blir vurdert i forhold til antall som ønsker å ta videreutdanning i norsk totalt i kommunen. Sannsynligvis er det minst tre stykker som ønsker videreutdanning på Søbakken skole. Det er bra at flere vil, ordningen er veldig bra og det er et viktig bidrag til kompetanseheving av pedagogene.

* + Klasseinndeling

Vi har 16 klasserom. Det betyr at det er to trinn som kan være delt i tre. Svært sannsynlig blir det 1. trinn. Årets 5.trinn er 54 elever. De ønsker vi å beholde i tre klasser, slik som i dag. Vi har ikke tatt en beslutning på dette ennå.

* + Kontaktlærere

Vi vurderer å ha flere kontaktlærere enn klasser på hvert trinn. Da vil det noen færre elever pr lærer. Det blir en jevnere arbeidsfordeling og vi tror at dialogen mellom skole-hjem blir styrket.

1. Covid 19

- Status

Som før. Gode rutiner som alle ansatte og elever er flinke til å følge. Vi minner hverandre på reglene ofte. Mange begynner å bli litt lei, men er innstilt på å «stå løpet ut». Mange ansatte har begrenset sosial kontakt med både venner og familie utover det som er pålagt og anbefalt.

* + Hva gjør vi når vi er på grønt nivå?

Da blir det tilbake til mange av de rutinen som var før Covid-19, men

det er enkelte rutiner som vi vurderer å videreføre etter at tiltakene mot Covid 19 kan fjernes.

1. Elevundersøkelsen 7.trinn

Gode resultater. Elevene trives meget godt. Ligner på resultater fra tidligere år.

1. IKT, 1:1 dekning på Ipad og PC

Det blir Ipad på 1.-3.trinn og pc på 4.-7.trinn. Det er viktig å presisere at dette er et verktøy som skal brukes med god pedagogisk vurdering. Det blir et løft for alle elevene. Det gir flere muligheter for tilpasset opplæring, hvis det brukes riktig. Fagfornyelsen krever nye og endrede læringsprosesser og arbeidsmetoder.

Det blir kursing av lærere på alle skolene, etterfulgt av modellering i klasserommet.

Sannsynlig er opplæring og kursing gjennomført før skolestart høst 2021. Covid 19 kan påvirke levering av utstyr.

Ved innføring av 1:1 vil alle elever stille likt med tanke på digitale enheter og Elevrumskolen vil stille likt som mange nabokommuner.

Informasjon til foresatte blir gitt på foreldremøter (hvis mulig å gjennomføre) eller med informasjonsskriv i ulike kanaler.

1. Uteområde

Ikke skjedd så mye siden sist. Skolen har bestilt reparasjon av de feil og mangler som ble avdekket på tilsyn i høst.

Elevrådet skal komme forslag til hva de ønsker.

Når elevrådet er ferdig ser vi nærmere på finansiering. FAU er innstilt på å være med å bidra. Rektor tar kontakt med Rolf Storsveen for å se på mulighetene for å søke spillemidler.

1. Saker fra FAU

Ingen saker.

1. Saker fra Elevrådet

Ønsker flere benker. Rektor tar kontakt med annekset for å høre om de kan levere benker.

Elevrådet ser på hva slags apparater de kunne tenke seg ute. Melder ifra til rektor når de har forslaget klart. Deretter en dialog med Rolf Storsveen for å evt. søknad om spillemidler og dialog med FAU om hva de kan evt. bidra med.

Basketbanen kan ikke flyttes til veggen der 5A har klasserom i dag på grunn av støy i klasserommet.

Ønsker flere søppelkasser. Elevrådet kommer med forslag til hvor de kan stå. Rektor tar det videre med eiendom.

1. Eventuelt

Ingen

1. Skolemiljøutvalg

Ingen

Frode Skrutvold, rektor